ການສູ້ລົບກັນຢ່າງດຸເດືອດ ຍັງດຳເນີນຕໍ່ໄປ ໃນພາກຕາເວັນອອກລີເບຍ
ການສູ້ລົບກັນ ລະຫວ່າງພວກກະບົດ ແລະກໍາລັງຝ່າຍກາດດາຟິ ກໍາລັງດໍາເນີນໄປ ໃນພາກຕາເວັນອອກ ຂອງລີເບຍ.
ການສູ້ລົບກັນຢ່າງດຸເດືອດກໍາລັງດໍາເນີນໄປລະຫວ່າງພວກ ກະບົດລີເບຍແລະພວກກໍາລັງທີ່ຈົງຮັກພັກດີຕໍ່ທ່ານມວມມາ ກາດດາຟິ ຜູ້ນໍາລີເລຍຢູ່ໃນເມືອງຍຸດທະສາດບໍ່ນໍ້າມັນແຫ່ງ ນຶ່ງໃນພາກຕາເວັນອອກຂອງປະເທດ ລາຍງານຈາກເມືອງ ເບຣກາ ກ່າວວ່າ ການປະທະກັນບາງຄັ້ງຍັງດໍາເນີນຢູ່ຕໍ່ໄປ ຊຶ່ງບໍ່ມີຝ່າຍໃດຖອນໂຕອອກຈາກເມືອງດັ່ງກ່າວຢ່າງເດັດ ຂາດນັ້ນ ໃນຂະນະດຽວກັນກຸ່ມເນໂຕ້ ກ່າວວ່າ ຕົນກໍາລັງທໍາການ ສືບສວນທີ່ວ່າ ການໂຈມຕີທາງອາກາດຂອງກຸ່ມພັນທະມິດ ໄດ້ຖືກຂະບວນລົດຈຸນຶ່ງຂອງພວກນັກຕໍ່ສູ້ຝ່າຍກະບົດທີ່ ເມືອງ ເບຣກາໃນວັນສຸກຜ່ານມານີ້ ພວກຜູ້ຄົນທີ່ເຫັນເຫດການເກີດຂຶ້ນກ່າວວ່າ ຜູ້ໃດຜູ້ນຶ່ງໃນ ກຸ່ມກະບົດໄດ້ຍິງປືນຕໍ່ຕ້ານເຮືອບິນຂຶ້ນສູ້ທ້ອງຟ້າ ກ່ອນ ການໂຈມຕີທາງອາກາດຂອງພວກພັນທະມີດນັ້ນ ຍັງບໍ່ ເປັນທີ່ຈະແຈ້ງເທື່ອວ່າ ແມ່ນພວກກະບົດຍິງປືນນີ້ຂຶ້ນເພື່ອສະເຫລີມສະຫລອງ ຫລືວ່າແມ່ນ ພວກກໍາລັງທີ່ຈົງຮັກພັກດີຕໍ່ທ່ານກາດດາຟີທີ່ແຊກຊຶມເຂົ້າໄປໃນໝູ່ຂອງພວກກະບົດນັ້ນແລ້ວ ຍິງປືນນີ້ຂຶ້ນນັ້ນ ເມືອງເບຣກາ ເປັນນຶ່ງໃນບັນດາຫົວເມືອງຕ່າງໆທີ່ມີບໍ່ນໍ້າມັນຕັ້ງຢູ່ເລາະຕາມແຄມຝັ່ງທະເລ Mediterranean ຊຶ່ງໄດ້ປ່ຽນມືກັນເຂົ້າຄວບຄຸມລະຫວ່າງພວກກະບົດແລະຝ່າຍລັດຖະບານເປັນຈໍານວນຫລາຍຄັ້ງນັບແຕ່ການສູ້ລົບກັນໄດ້ເລີ້ມຂຶ້ນມາໃນກາງເດືອນກຸມພາຜ່ານມານີ້ ພວກກໍາລັງທີ່ນິຍົມທ່ານກາດດາຟີ ສ່ວນໃຫຍ່ແມ່ນປ້ອງກັນຕົນເອງໄດ້ກັບພວກນັກຕໍ່ສູ້ຝ່າຍກະບົດທີ່ປະກອບດ້ວຍອາວຸດຂະໜາດເບົາແລະໄດ້ຮັບການເຝິກແບບບໍ່ດີປານໃດໃນເມືອງເບຣການັ້ນ ແຕ່ກ່າວກັນວ່າ ພວກກະບົດໄດ້ຄວບຄຸມໃນຂົງເຂດຕ່າງໆໃນເຂດອ້ອມແອ້ມ ມະຫາວິທະຍາໄລເບຣການັ້ນ ພວກກະບົດໄດ້ທໍາຄວາມພະຍາຍາມເພື່ອຈັດຕັ້ງຕົນເອງມາ ເພື່ອໃຫ້ເປັນກໍາລັງທີ່ຢູ່ໃນລະ ບຽບວິໄນຫລາຍຂຶ້ນແລະໄດ້ສົ່ງພວກອະດີດຜູ້ບັນຊາການທະຫານເກົ່າໄປປະຕິບັດງານໃນແນວໜ້າເພື່ອເປັນຜູ້ນໍາພາໃນການສູ້ລົບນັ້ນ